## Pravilnik o postupku utvrđivanja prepoznatljivosti, ujednačenosti i postojanosti (DUS) biljnih sorti u svrhu stjecanja oplemenjivačkog prava

### NN 63/2001 (13.7.2001.), Pravilnik o postupku utvrđivanja prepoznatljivosti, ujednačenosti i postojanosti (DUS) biljnih sorti u svrhu stjecanja oplemenjivačkog prava

# ministarstvo poljoprivrede i šumarstva

1031

Na temelju članka 18. stavak 6. Zakona o zaštiti sorti poljoprivrednog
bilja (»Narodne novine« br. 131/97. i 62/00) ministar poljoprivrede i šumarstva
donosi

## PRAVILNIK

### o postupku utvrĐivanja prepoznatljivosti, ujednaČenosti i postojanosti (DUS) biljnih sorti u svrhu stjecanja oplemenjivaČkog prava

I. OPĆI PODACI

Članak 1.

Ovim Pravilnikom utvrđuje se postupak i način ispitivanja
prepoznatljivosti, ujednačenosti i postojanosti (u daljnjem tekstu: DUS) novih
biljnih sorti u svrhu stjecanja oplemenjivačkog prava, te vrijeme dostave
reprodukcikskog materijala (sjemena ili sadnog materijala) u svrhu DUS
ispitivanja.

II. POSTUPAK ISPITIVANJA

Članak 2.

Postupak DUS-ispitivanja nove sorte obuhvaća ispitivanje sorti u
pokusnom polju i laboratoriju, koje se izvodi po opće va­že­ćim postupcima i
metodama sukladno vodičima i zahtjevima Me­đu­narodne Konvencije za zaštitu
novih biljnih sorti (u daljnjem tek­stu: UPOV-Konvencija). Tehnička uputstva za
vrste za koje Za­vod za sjemenarstvo i rasadničarstvo (u daljnjem tekstu:
Zavod) provodi DUS ispitivanja, se objavljuju u službenom glasilu Zavoda.

DUS-ispitivanja sorti u
pokusnom polju i laboratoriju izvodi Zavod ili stručna institucija (u daljnjem
tekstu: izvoditelj), koju određuje Zavod.

Za provođenje DUS-ispitivanja
nove sorte Zavod može odrediti izvoditelja i u stranoj zemlji, potpisnici
međunarodnih sporazuma odnosno konvencija, koje je potpisala odnosno k njima
pristupila Republika Hrvatska, međutim samo u slučaju, ako je izvoditelj za tu
namjenu već imenovan od nadležnog ureda za za­š­titu novih biljnih sorti u toj
državi. U slučaju DUS- ispitivanja nove sorte u stranoj zemlji Zavod mora
prethodno utvrditi, da su agroekološki uvjeti u zemlji, gdje će se ispitivanja
obaviti, usporedivi s agroekološkim uvjetima u Republici Hrvatskoj.

Međusobne obveze, prava i
način suradnje između Zavoda i izvoditelja određuju se ugovorom.

Zavod dostavlja izvoditelju
kopiju tehničkog upitnika i prijavu za zaštitu nove sorte.

Članak 3.

U slučaju, kada Zavod za neku
novu sortu u Republici Hrva­t­skoj odnosno u zemlji potpisnici UPOV Konvencije,
ne može od­rediti izvoditelja DUS-ispitivanja, na zahtjev Zavoda, podnositelj
za­htjeva sam ili netko drugi uz njegovo ovlaštenje organizira DUS-ispitivanje
nove sorte.

U slučaju kada ne postoji
praktično iskustvo u DUS ispitivanju za određenu vrstu, a ni tehnička uputstva
u nekoj drugoj ze­mlji Zavod priprema tehnička uputstva za DUS-ispitivanje nove
sorte sukladno principima u općem uputstvu. Zavod je dužan informirati UPOV o
pripremljenim tehnčkim uputstvima. Također, Za­vod mora objaviti tehnička
uputstva i odobriti izvoditelja prije provođenja DUS ispitivanja nove biljne
sorte.

Članak 4.

Zavod obavještava podnositelja zahtjeva o izvoditelju DUS-ispitivanja, o
potrebnoj količini i kvaliteti sjemena ili sadnog materijala za
DUS-ispitivanje, o adresi na koju se dostavlja materijal te o roku dostave.

Podnositelj zahtjeva dužan je osigurati svu potrebnu dokumentaciju kada
se ispitivanje izvodi izvan zemlje.

U slučaju kada se koristi pravo prvenstva, a prvi zahtjev za stjecanje
oplemenjivačkog prava u prvoj zemlji prijavljivanja je odbijen ili povučen,
sjeme ili sadni materijal za DUS-ispitivanje mora biti dostavljen u roku od od
šest mjeseci za poljoprivredno bilje i u roku od godinu dana za drveće i vinovu
lozu od dana odbijanja ili povlačenja u prvoj zemlji prijavljivanja.

Članak 5.

Sjeme ili sadni materijal za DUS-ispitivanje dostavlja se netrenirano,
izuzev ukoliko institucija koja provodi ispitivanje traži ili dozvoli
tretiranje. Ukoliko je tretiranje obavljeno, o tome se dostavlja informacija.

Članak 6.

DUS-ispitivanje novih sorti u
pokusnom polju traje najmanje 2 godine odnosno 2 vegetacijske sezone.
Ispitivanje može biti produženo i na treću godinu u slučaju potrebe
potvrđivanja prepoznatljivosti.

 DUS-ispitivanje se provodi na jednom pokusnom mjestu. U slučaju
kada se jedno važno svojstvo sorte ne može ispoljiti na toj lokaciji, sorta
može ispitivana na dopunskoj lokaciji.

U pokus za DUS-ispitivanje
uključene su nove sorte (u daljnjem tekstu: sorte kandidati) i sorte referentne
kolekcije. Sorte kandidati se upoređuju sa sortama u referentnoj kolekciji u
svrhu utvrđivanja prepoznatljivosti.

Referentne kolekcij sačinjavaju:

1. sorte u proizvodnji u
Republici Hrvatskoj,

2. druge opće poznate sorte
koje se nalaze u proizvodnji sličnih podneblja,

3. slične sorte koje navede
prijavljivač,

4. u slučaju hibrida sve opće
poznate roditeljske linije,

5. druge sorte u ispitivanju,

6. sorte primjeri iz UPOV-og
uputstva.

Članak 7.

Sorta je definirana svojim
svojstvima i ta svojstva su osnova za izvođenje DUS-ispitivanja.
DUS-ispitivanjem utvrđuju se ona svojstva nove sorte (navedena u tehničkim
uputstvima), koja su bitna za utvrđivanje prepoznatljivosti tj. razlikovanje
jedne sorte od druge, te utvrđivanje ujednačenosti i postojanosti, ne uzimajući
u obzir svojstva za gospodarsku vrijednost.

Nakon prve godine ispitivanja
izvoditelj pokusa daje prethod­no izvješće o rezultatima ispitivanja
prepoznatljivosti, ujedna­če­no­sti i postojanosti i moguće probleme u
izvođenju pokusa. Obrazac prethodnog izvješća (PI-DUS) tiskan je uz ovaj
Pravilnika i nje­gov je sastavni dio.

Nakon završnog ispitivanja (druge godine) Zavod daje ko­na­č­­no
izvješće o ispitivanju prepoznatljivosti, ujednačenosti i postojanosti, koje se
temelji na upov-om modelu, ukoliko je pozitivno, sadrži opis sorte u anexu.
Obrazac konačnog izvješća (I-DUS) tiskan je uz ovaj Pravilnika i njegov je sastavni
dio.

Izvoditelj pokusa dužan je, nakon završenog DUS-ispitivanja, u što
kraćem roku dostaviti Zavodu izvješća i opis sorte, ukoliko Zavod sam nije
izvoditelj.

III. NAČIN DUS-ISPITIVANJA

Članak 8.

Način DUS-ispitivanja novih
biljnih sorti temelji se na vizuelnom ocjenjivanju te na mjerenju određenih
svojstava sorte.

Zbog utjecaja čimbenika
okoline koji, u većoj ili manjoj mje­ri, mogu modificirati ekspresiju genetski
uvjetovanih kvalitativnih i kvantitativnih svojstava, u pravilu utvrđuju se ona
svojstva, na koje čimbenici okoline najmanje utječu.

Spisak svojstava, koja se
utvrđuju za vrstu ili biljnu skupinu, naveden je u tehničkim uputstvima, koje
objavljuje Zavod u služ­benom glasilu. Tehnička uputstva za pojedine vrste ili
biljne skupine temelje se na UPOV-im uputstvima.

U tehničkim uputstvima su
naznačena obvezna i dopunska svoj­stva. Podnositelj zahtjeva može putem
pismenog prijedloga s obrazloženjem tražiti da se utvrde i dodatna svojstva.
Zavod donosi odluku da li će se i koja dodatna svojstva utvrditi.

Članak 9.

Mjerenje svojstava i vizuelno
ocjenjivanje svojstava u postupku DUS-ispitivanja nove sorte odnose se na
kvalitativna i kvan­titativna svojstva.

Kvalitativna svojstva su ona
koja se utvrđuju na osnovu sta­nja ili stupnja ekspresije svojstva. Svojstva se
odražavaju nevezano, prekinuto. Stanja ili ekspresije svojstva se određuju
stupnjem ekspresije. Broj stupnjeva ekspresije nije ograničen. Stupanj
ekspresije pojedinog svojstva određuje se usporedbom sa sortama-primjerima i
sličnim sortama.

Kvantitativna svojstva su ona
koja se mjere i pokazuju neprestanu varijabilnost od jedne krajnje granice do
druge. Broj stupnjeva ekspresije kod kvantitativnih svojstava je određen.

Kvalitativna svojstva se u
pravilu ocjenjuju vizualno, a kvantitativna mjerenjem. Ako je mjerenje
kvantitativnih svojstava, na­ro­čito senzorički kao što su okus ili miris, vrlo
zahtjevno, ta svojstva mogu se iznimno utvrđivati kao kvalitativna na temelju
ocje­njivanja.

Članak 10.

Stupnjevi ekspresije
kvalitativnih i kvantitativnih svojstava se izražavaju u brojevima.

Svako svojstvo utvrđuje se
posebno. Kvantitativna svojstva mogu se kombinirati (npr. odnos između duljine
i širine). Kombinirana svojstva moraju biti razmatrana na isti način kao i sva
ostala svojstva.

Članak 11.

Dvije sorte su
prepoznatljive, ako je razlika između njih:

q utvrđena na barem
jednom pokusnom mjestu.

q očita, te

q postojana.

Članak 12.

Razlika između dvije sorte u
slučaju pravih kvalitativnih svoj­stava je očita, ako se svojstvo odražava u
dva različita stupnja ekspresije tog svojstva. Kod drugih svojstava, koja
možemo promatrati kao kvalitativna, kod utvrđivanja prepoznatljivosti u obzir
uzimamo moguće odstupanje u razlici između sorata uvažavajući godinu ili
pokusno mjesto.

Članak 13.

U slučaju utvrđivanja
prepoznatljivosti kod mjerenih kvantitativnih svojstava, razlika između dvije
sorte se smatra očitom, uko­liko se odgovarajućom statističkom metodom utvrdi
na nivou 1% vjerovatnoće.

Članak 14.

Kada je kvantitativno
svojstvo, koje se obično određuje na temelju ocjenjivanja, jedino svojstvo za
utvrđivanje prepoznatlji­vos­ti, u slučaju dvojbe određuje se također
mjerenjem.

Za utvrđivanje očite
prepoznatljivosti sorte koristi se i direktno uspoređivanje sa sličnom sortom.
Kod takvih uspoređivanja ra­zlike između dviju sorti bilježi se odmah, dok je
razlika vidljiva, odnosno dok se može izmjeriti.

Članak 15.

Razlika je postojana, ako ima
jednak predznak u dvije uzastopne, ili u dvije od tri vegetacijske sezone.

Za potvrđivanje postojanosti
ta razlika se mora ponoviti u narednom pokusu, a najbolji način je u direktnom
poređenju. Broj slučajeva mora osigurati istu statističku vjerojatnost utvrđene
razlike, kakvu bi dobili mjerenjem toga svojstva.

Članak 16.

Ako su kod više pojedinačno
ocijenjenih svojstava razlike između dviju sorti očite, za utvrđivanje
prepoznatljivosti može se koristiti kombinacija podataka o tim svojstvima. U
tom slučaju treba osigurati da je stupanj pouzdanosti, usporediv sa stupnjevima
dobijenim iz članaka 14., 15. i 16. ovoga pravilnika.

Članak 17.

Sorta mora biti dovoljno
ujednačena uz uvažavanje posebnosti koje su posljedica značajki njezinog
razmnožavanja. Da bi se sorta smatrala ujednačenom, varijacija koju pokazuje
sorta u zavisnosti od sistema oplemenjivanja i pojave atipičnih biljaka uslijed
slučajnih miješanja, mutacija ili drugih uzroka mora biti ograni­čena na
potrebnu razinu za točan opis, utvrđivanje prepoznatljivosti i osiguranja
postojanosti. Ovo zahtjeva određenu toleranciju prisutnosti atipičnih biljaka
koja će se razlikovati u zavisnosti od sistema razmnožavanja.

Članak 18.

Za sorte, koje se
razmnožavaju vegetativno i samooplodne sorte maksimalno dozvoljeni broj
atipičnih biljaka u zavisnosti od veličine uzorka je sljedeći:

if !supportEmptyParas endif

|  |  |
| --- | --- |
| Broj biljaka u uzorku | Maksimalni broj atipičnih biljaka |
| Manje ili 5   6 –  35  36 –  82           83 – 137 | 0  1  2                          3 |

if !supportEmptyParas endif

Veličina uzorka za pojedine biljne vrste je različita, a odre­đena je u
tehničkim uputstvima za DUS ispitivanje.

Članak 19.

Kod pretežno samooplodnih
sorti koje nisu u potpunosti samooplodne, s njima se postupa na isti način. One
zahtijevaju veću toleranciju i veći dozvoljeni maksimalni broj atipičnih biljaka,
te se broj koji je naveden u tablici, za biljke koje se razmno­žavaju
vegetativno i samooplodne biljke, udvostručuje.

Članak 20.

Stranooplodne sorte
uključujući i sintetske sorte uglavnom pokazuju širu varijaciju unutar sorte
nego što je to kod smooplod­nih sorti i ponekad je vrlo teško razlikovati
atipične biljke. Stoga nije moguće definirati fiksnu toleranciju, nego se
koristi limit rela­ti­vne tolerancije u uspoređivanju s već poznatim kompa­rira­jućim
sortama.

U slučaju mjerenih svojstava računa
se da je stranooplodna sorta neujednačena, ako njihova varijabilnost prelazi
prosječnu va­rijabilnost tih svojstava kod sorta-primjera i sličnih sorti više
od 1,6 puta.

Ocijenjena svojstva
uspoređuju se na isti način kao i mjerena svojstva. Broj biljaka koje su
naizgled različite od drugih biljaka te sorte ne smije na nivou od 5%
vjerojatnosti znatno prelaziti broj takvih biljaka kod sorti primjera i sličnih
sorti.

Članak 21.

Jednostruki hibridi se
posmatraju kao pretežno samoplodne sorte iz članaka 20. ovoga Pravilnika. Druge
kategorije hibrida pos­matraju se vezano za biljnu vrstu i metode
oplemenjivanja. Dozvoljena odstupanja za pojedine vrste hibrida vezano za
biljnu vrstu i metode oplemenjivanja objavljuju se u tehničkim uputstvima za
DUS-ispitivanja.

Članak 22.

Postojanost sorte utvrđuje se
tako, da se pažljivo prati odr­žavanje sorte u sljedećim godinama ispitivanja
prema prvoj go­dini ispitivanja odnosno prema uzorku koji se nalazi na čuvanju
u Za­vodu. Postojanost sorte utvrđuje se s manjom pouzdanošću ne­go
prepoznatljivost ili ujednačenost. Uglavnom, kada ispitani uzorak pokaže
ujednačenost, materijal se može smatrati i postojanim.

Ukoliko je potrebno,
postojanost se može utvrditi usporednom sjetvom novog uzorka i uzorka koji se
nalazi na čuvanju u Za­vodu u svrhu potvrde da li i jedan i drugi uzorak
pokazuju ista svojstva.

Članak 23.

Zavod u službenom glasilu
objavljuje tehnička uputstva za DUS-ispitivanje za pojedinu biljnu vrstu
najkasnije 30 dana od pre­daje prvog zahtjeva za zaštitu sorte navedene biljne
vrste.

Tehnička uputstva se temelje
na opće važećim međunarodno priz­natim tehničkim uputstvima za DUS-ispitivanje
UPOV-im uput­stvima.

Do objavljivanja tehničkih
uputstava za DUS-ispitivanje koriste se opće važeća i međunarodno priznata tehnička
upustva za DUS-ispitvanja UPOV-a upustva.

Članak 24.

Ovaj Pravilnik stupa na snagu
danom objave u »Narodnim novinama«.

Klasa: 011-02/01-01/75
Urbroj: 525-1-01-1
Zagreb, 25. lipnja 2001.

Ministar
**mr. sc. Božidar Pankretić**, v. r.

Obrazac PI-DUS

***Prethodno izvješće o
DUS-ispitivanju***

 1. Upisni broj ureda koji izvještava

 2.   Naručilac
ispitivanja

 3.   Upisni
broj naručioca

 4.   Oplemenjivačka
oznaka

 5.   Datum
podnošenja zahtjeva u zemlji naručioca

 6.   Podnositelj
zahtjeva (ime i adresa)

 7.   Zastupnik
ili punomoćnik (ime i adresa)

 8.   Naziv
vrste, kojoj sorta pripada/latinski

 9.   Naziv
vrste, kojoj sorta pripada/hrvatski

10.  Naziv
sorte

11.  Oplemenjivač
(ime i adresa)

12.  Izvoditelj
pokusa

13.  Područje
pokusa i mjesto

14.  Vremensko
razdoblje pokusa

15.  Datum i
mjesto izdavanja prethodnog izvješća

16.  OPĆI
PODACI

       a) Sjemenski materijal sorte nije
pristigao                           (  )

       b) Sjemenski materijal ne odgovara zahtjevima                   (
)

       c) Pokus je propao                                                            (  )

17.  REZULTATI
ISPITIVANJA

       a)   Bez primjedbi

       b)  Primjedbe

18.  Predviđen
datum završnog izvješća o ispitivanju

19. Primjedba: Ovo prethodno izvješće ne
utječe una­prijed na završno izvješće

20.  Potpis.

if !supportEmptyParas endif

Obrazac I-DUS

*Izvješće o
DUS-ispitivanju*

 1.   Upisni broj ureda koji izvještava

 2.   Naručilac ispitivanja

 3.   Upisni broj naručioca

 4.   Oplemenjivačka oznaka

 5.   Datum podnošenja zahtjeva u zemlji naručioca

 6.   Podnositelj zahtjeva (ime i adresa)

 7.   Zastupnik ili punomoćnik (ime i adresa)

 8.   Naziv vrste, kojoj sorta pripada/latinski

 9.   Naziv vrste, kojoj sorta pripada/hrvatski

10.  Naziv sorte

11.  Oplemenjivač (ime i adresa)

12.  Izvoditelj pokusa

13.  Područje pokusa i mjesto

14.  Vremensko razdoblje pokusa

15.  Datum i mjesto izdavanja izvješća

16.  REZULTATI DUS-ISPITIVANJA I ZAKLJUČAK

       a) Izvješće o
prepoznatljivosti
    sorta

        § je jasno prepoznatljiva od bilo
koje druge sorte          (  )

§ nije jasno prepoznatljiva od svih sorata koje
su
nam općenito poznate                                                (  )

       b) Izvješće o
ujednačenosti

           sorta

           § je dovoljno ujednačena                                              (  )

           § nije dovoljno ujednačena                                           (  )

              uvažavanjem posebnosti spolnog ili
vegetativnog                                              razmnožavanja

       c) Izvješće
o postojanosti

           sorta

           § je postojana                                                              (  )

           § nije postojana                                                            (  )

              u bitnim svojstvima

       U slučaju pozitivnog rezultata opis sorte se prilaže
uz iz­vješće

17.  Primjedba

18.  Potpis.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

II.         UPISNIK ZAHTJEVA ZA STJECANJE
OPLEMENJIVAČKOG PRAVA

Članak 6.

U
Upisnik zahtjeva za stjecanje oplemenjivačkog prava upisuju se slijedeći
podaci:

1. jedinstvena oznaka,

2. upisni broj,

3.
datum i sat predaje zahtjeva,

4. datum i sat prijema u cijlosti popunjenog
zahtjeva,

5. u slučaju pozivanja na pravo prvenstva: za
zemlju u kojoj je zahtjev već bio predan

 datum i sat
prijema u cijlosti popunjenog zahtjeva u toj zemlji,

6. datum objave zahtjeva u službenom glasilu Zavoda,

7.
podatke o podnositelju zahtjeva: ime, prezime, odnosno naziv, adresa i sjedište
pravne

 osobe,

8. podatke o oplemenjivaču odnosno oplemenjivačima:
ime, prezime i adresa,

9. podatke o zastupniku: ime, prezime i adresa,

10. biljna vrsta (botaničko i hrvatsko ime),

11. predloženo imena sorte,

12. privremena oplemenjivačka oznaka sorte,

13. promjene podataka iz Zahtjeva za zaštitu sorte,

14. datum donošenja zaključka o obustavljanju
postupka,

15. datum pravomoćnog rješenja o zaštiti sorte,

16. datum pravomoćnog rješenja o odbijanju
zahtjeva,

17. naznaka o rješenjima suda u vezi prava na
predaju zahtjeva.

Obrazac
Upisnika zahtjev za stjecanje oplemenjivačkog prava (ZSOP) tiskan je uz ovaj
Pravilnika i njegov je sastavni dio.

Članak 7.

U
Upisnik zahtjeva za stjecanje oplemenjivačkog prava upisuje se na temelju
pisanog zahtjeva upućenog Zavodu. Zahtjev za stjecanje oplemenjivačkog prava
tiskan je uz ovaj Pravilnik i njegov je sastavni dio.

Uz
zahtjev za upis u Upisnik zahtjeva za stjecanje oplemenjivačkog prava prilaže
se:

1.   tehnički
upitnik (sukladno UPOV-im uputama), koji se nalaze u Zavodu,

2.   punomoć
(za punomoćnika koji zastupa strane pravne i fizičke osobe u Republici
Hrvatskoj).

Prilozi
se podnose u izvorniku, ovjerenom prepisu ili ovjerenoj preslici.

Članak 8.

Zavod
će obaviti upis u Upisnik zahtjeva za stjecanje oplemenjivačkog prava ako
su ispunjeni slijedeći uvjeti:

1.   da je
dostavljen tehnički upitnik

2.   da su
plaćeni troškovi podnošenja zahtjeva

III.       UPISNIK OPLEMENJIVAČKOG PRAVA

Članak 9.

U
Upisnik oplemenjivačkog prava upisuju se slijedeći podaci:

1. jedinstvena oznaka,

2. upisni broj,

3. broj i datum donošenja rješenja o stečenom
oplemenjivačkom pravu,

4. broj i datum izdavanja isprave o stečenom
oplemenjivačkom pravu,

5. datum objave o stjecanju oplemenjivačkog prava u
službenom glasilu Zavoda,

6. biljna vrsta (botaničko i hrvatsko ime),

7. upisano ime zaštićene sorte i značenje toga
imena,

8. službeni opis sorte ili pozivanje na isprave,
koje sadrže opis sorte,

9. navod sastojaka za zaštićenu sortu, čiji uzgoj
zahtjeva stalnu uporabu određenih

 sastojaka
za proizvodnju sjemenskog materijala sorte,

10.
podatke o nositelju oplemenjivačkog prava: ime, prezime, odnosno naziv, adresa

 i sjedište pravne osobe,

11. podatke o oplemenjivaču odnosno oplemenjivačima:
ime prezime i adresa,

12. podatke o zastupniku: prezime, ime i adresa,

13. podatke o drugoj osobi, na koju je bilo
prenijeto oplemenjivačko pravo djelomično ili

 u
cijelosti: ime, prezime, odnosno naziv, adresa, sjedište pravne osobe, sadržaja

 prenesenog
prava,

14. vrsta isprave na temelju koje je prijenos
izvršen,

15. podatke o osobi, kojoj je bila dodijeljena
obvezna licencija: ime, prezime, odnosno

 naziv,
adresa, sjedište pravne osobe, uvjeti za dodjelu, datum prestanka toga prava,

16. datum prestanka zaštite sorte,

17. broj i datum rješenja, kojim se ukida rješenje
o stjecanju oplemenjivačkog prava,

18. naznake o rješenjima suda vezano za
oplemenjivačko pravo,

19. napomene o promjeni podataka, upisanih u
Upisnik oplemenjivačkog prava.

Obrazac
Upisnika oplemenjivačkog prava (OP) tiskan je uz ovaj Pravilnika i njegov je
sastavni dio.

Članak 10.

Zavod
izdaje nositelju oplemenjivačkog prava ispravu o stjecanju oplemenjivačkog
prava, koja važi od dana pravomoćnosti rješenja.

 Isprava o stjecanju oplemenjivačkog prava
tiskan je uz ovaj Pravilnik i njegov je sastavni dio.

IV.       UPISNIK PRENESENOG OPLEMENJIVAČKOG PRAVA

Članak 11.

U
Upisnik prenesenog oplemenjivačkog prava upisuju se slijedeći podaci:

1. jedinstvena oznaka,

2. upisni broj,

3. broj i datum donošenja rješenja o stečenom
oplemenjivačkom pravu,

4. broj i datum izdavanja isprave o stečenom
oplemenjivačkom pravu,

5. datum objave o stjecanju oplemenjivačkog prava u
službenom glasilu Zavda,

6. broj i datum ugovora kojim se prenosi
oplemenjivačko pravo na drugu osobu,

7. podatke da li je oplemenjivačko pravo preneseno
u potpunosti ili djelomično na drugu

 osobu,

8. biljna vrsta (botaničko i hrvatsko ime),

9. upisano ime zaštićene sorte i značenje toga
imena,

10. službeni opis sorte ili pozivanje na isprave,
koje sadrže opis sorte,

11. navod sastojaka za zaštićene sorte, čiji uzgoj
zahtjeva stalnu uporabu određenih

 sastojaka
za proizvodnju sjemenskog materijala sorte,

12. podatke o nositelju oplemenjivačkog prava koji
prenosi oplemenjivačko pravo: ime,

 prezime,
odnosno naziv, adresa i sjedište pravne osobe,

13. podatke o oplemenjivaču odnosno
oplemenjivačima: ime prezime i adresa,

14. podatke o drugoj osobi, na koju se prenosi
oplemenjivačko pravo djelomično ili u

 cjelosti:
ime, prezime, odnosno naziv, adresa, sjedište pravne osobe, sadržaja

 prenesenog
prava,

15. broj Ugovora o prijenosu prava,

16. datum prestanka zaštite sorte,

17. broj i datum rješenja, kojim se ukida rješenje
o stjecanju oplemenjivačkog prava.

Obrazac
Upisnika prenesenog oplemenjivačkog prava (POP) tiskan je uz ovaj Pravilnik i
njegov je sastavni dio.

Članak 12.

U
Upisnik prenesenog oplemenjivačkog prava upisuje se na temelju pisanog zahtjeva
upućenog Zavodu.

Uz
zahtjev za upis u Upisnik prenesenog oplemenjivačkog prava prilaže se:

.
Ugovor o prijenosu prava.

Prilozi
se podnose u izvorniku, ovjerenom prepisu ili ovjerenoj preslici.

V.        UPISNIK USTUPLJENOG OPLEMENJIVAČKOG PRAVA

Članak 13.

U
Upisnik ustupljenog oplemenjivačkog prava upisuju se slijedeći podaci:

1. jedinstvena oznaka,

2. upisni broj,

3. broj i datum donošenja rješenja o stečenom
oplemenjivačkom pravu,

4. broj i datum izdavanja isprave o stečenom
oplemenjivačkom pravu,

5. datum objave o stjecanju oplemenjivačkog prava u
službenom glasilu Zavoda,

6. broj i datum ugovora o licenciji,

7. trajanje licencije,

8. opseg licencije,

9. visina naknade za ustupljeno oplemenjivačko
pravo,

10.biljna vrsta (botaničko i hrvatsko ime),

11. upisano ime zaštićene sorte i značenje toga
imena,

12. službeni opis sorte ili pozivanje na isprave,
koje sadrže opis sorte,

13. navod sastojaka za zaštićene sorte, čiji uzgoj
zahtjeva stalnu uporabu određenih

 sastojaka
za proizvodnju sjemenskog materijala sorte,

14. podatke o nositelju oplemenjivačkog prava koji
ustupa oplemenjivačko pravo: ime,

 prezime,
odnosno naziv, adresa i sjedište pravne osobe,

15. podatke o oplemenjivaču odnosno
oplemenjivačima: ime prezime i adresa,

16. podatke o drugoj osobi, kojoj je ustupljeno
oplemenjivačko pravo: ime, prezime,

 odnosno
naziv, adresa, sjedište pravne osobe, sadržaja ustupljenog prava,

17. podatke o drugoj osobi, kojoj je dodjeljena
obvezna licencija: ime, prezime,

 odnosno
naziv, adresa, sjedište pravne osobe, uvjeti za dodjelu, datum prestanka tog

 prava,

18. datum prestanka zaštite sorte,

19. broj i datum rješenja, kojim se ukida rješenje
o stjecanju oplemenjivačkog prava.

Obrazac
Upisnika ustupljenog oplemenjivačkog prava (UOP) tiskan je uz ovaj Pravilnik i
njegov je sastavni dio.

Članak 14.

U
Upisnik ustupljenog oplemenjivačkog prava upisuje se na temelju pisanog
zahtjeva upućenog Zavodu.

Uz
zahtjev za upis u Upisnik ustupljenog oplemenjivačkog prava prilaže se:

Ugovor
o licenciji.

 Prilozi se podnose u izvorniku, ovjerenom
prepisu ili ovjerenoj preslici.

if !supportEmptyParas endif

VI.       UPISNIK ZASTUPNIKA

Članak 15.

U
Upisnik zastupnika upisuju se slijedeći podaci:

1. upisni broj,

2. broj i datum ugovora o zastupanju,

3. podatke o zastupniku: ime, prezime,odnosno naziv
adresu i sjedište pravne osobe,

4. podatke o oplemenjivaču odnosno oplemenjivačima:
ime prezime i adresa,

5. predmet i sadržaj zastupanja,

6. promjene podataka, upisane u upisnik zastupnika
sorti.

Obrazac
Upisnika zastupnika (ZOP) tiskan je uz ovaj Pravilnika i njegov je sastavni
dio.

Članak 16.

U
Upisnik zastupnika upisuje se na temelju pisanog zahtjeva upućenog Zavodu..

Uz
zahtjev za upis u Upisnik zastupnika prilaže se:

Punomoć
(za punomoćnika koji zastupa strane pravne i fizičke osobe u Republici
Hrvatskoj).

Prilozi
se podnose u izvorniku, ovjerenom prepisu ili ovjerenoj preslici.

Članak 17.

Ovaj Pravilnik stupa na snagu danom objave u
“Narodnim novinama”.

Klasa: 011-02/01-01/73

Ur,broj:525-1-01-2

#### Zagreb, 28. lipnja 2001.                                           MINISTAR

if !supportEmptyParas endif

**mr.
sc.Božidar Pankretić**

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 63/2001-1031